**Csongrád Város Polgármesterétől**

**Száma**: REF/ 80 - 1 /2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**2023. szeptember 28- ai ülésére**

**Tárgy:** Javaslat a Bokrosi háziorvosi rendelő működtetéséhez szükséges tárgyi minimum feltételeket biztosító eszközök megvásárlására

**Tisztelt Képviselő-testület!**

**Dr. Somogyi Árpád háziorvos** (Somogyi és Társai Egészségügyi Kft. 6640. Sugár u 60.), 2019. december 31. napjáig működtette a Csongrád VIII. sz. vegyes háziorvosi körzetet, Csongrád-Bokros, Árpád Vezér u 1. sz. alatt. A működtető a feladat-ellátás ideje alatt maradéktalanul biztosította a személyi és tárgyi feltételeket. 2020. január 01- napjától a VIII. sz. vegyes háziorvosi körzet működtetését átvette Csongrád Városi Önkormányzat. Az átadó működtető Dr. Somogyi Árpád a tulajdonát képező tárgyi feltételeknek megfelelő eszközöket továbbra is ingyenesen biztosította a háziorvosi feladatok ellátásához, Csongrád Városi Önkormányzat részére.

Csongrád város közigazgatási területén működő egészségügyi alapellátást biztosító orvosok feladat-ellátási szerződésében rögzítésre került, hogy a tulajdonában levő tárgyi minimum feltételekhez tartozó eszközöket felkínálhatja megvásárlásra Csongrád Városi Önkormányzat részére.

Somogyi és Társai Egészségügyi Kft. tulajdonában lévő felkínált eszközök listája az előterjesztés mellékletét képezik.

Somogyi és Társai Egészségügyi Kft. az átadásra kerülő eszközök értékét összesen 1.500.000 Ft, azaz egymillió ötszázezer forint összegben határozza meg.

Kérem a Tisztelt Képviselő-testületet az előterjesztés megvitatására és a határozati javaslat elfogadására!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat a Bokrosi háziorvosi rendelő működtetéséhez szükséges tárgyi minimum feltételeket biztosító eszközök megvásárlására” tárgyú előterjesztést és az alábbi döntést hozza:

**A. változat:**

Csongrád Városi Önkormányzat Képviselő-testülete hozzájárulását adja a Dr. Somogyi és Tsai. Kft. 6640 Csongrád, Sugár u. 60. tulajdonában levő, VIII. sz. vegyes háziorvosi körzet működtetéséhez szükséges, a mellékletben szereplő lista szerinti tárgyi eszközöknek a tulajdonos által meghatározott összegben, 1.500.00 Ft, azaz egymillió ötszázezer forint értékben történő önkormányzat általi megvásárlásához.

Felelős: Bedő Tamás polgármester

Határidő: azonnal

**B. változat:**

Csongrád Városi Önkormányzat Képviselő-testülete a használt eszközök megvásárlását nem támogatja. A háziorvosi rendelő tárgyi minimum feltételeinek biztosítását új eszközök beszerzésével kéri megvalósítani.

Felelős: egészségügyi referens

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Somogyi és Társai Egészségügyi Kft
3. Egészségügyi referens és általa az érintettek

Csongrád, 2023. szeptember 21.

Bedő Tamás

polgármester

REF/ 80 - 1 /2023. sz. előterjesztés melléklete

Csongrád - Bokros VIII. sz. vegyes háziorvosi körzet orvosi rendelőjében (6640. Csongrád Árpád Vezér u 1. sz.) használatos, eladásra kerülő eszközök listája:

|  |  |  |
| --- | --- | --- |
| Hertscreen 80G E | 1 db |  |
| Vizsgálóágy | 2 db |  |
| Hőlégsterilizáló | 1 db |  |
| Kettesy féle látásvizsgáló | 1 db |  |
| Asztali vérnyomásmérő | 1 db |  |
| Riasztóberendezés |  | épületben beépítve |
| Szünetmentes tápegység |  |  |
| Hangvilla | 1 db |  |
| Gyermek szék | 3 db |  |
| Szemetes kuka - fém | 1 db |  |
| Góliát szemetes - fém | 1 db |  |
| Krómvázas szék | 16 db |  |
| Hűtőszekrény | 1 db |  |
| Irodai szék | 2 db |  |
| Számítógép asztal szürke | 1 db |  |
| Orion T 2835 televízió | 1db |  |
| Állófogas | 3 db |  |
| Öltöző szekrény | 4 db |  |
| Kombinált szekrény 2 ajtós zöld | 1 db |  |
| Kombinált szekrény, 2 ajtós, polcos, zöld | 1 db |  |
| Kombinált szekrény, fiókos-ajtós iratszekrény, zöld | 1 db |  |
| Kombinált szekrény 4 ajtós polcos szekrény, zöld | 1 db |  |
| Kombinált Tv tartó szekrény, zöld | 1 db |  |
| Kombinált asztal zöld | 1 db |  |
| Gépháztartó | 1 db |  |
| Felszerelt nővértáska | 1 db |  |
| Fülmosó fecskendő (üveg) | 2 db |  |
| Kézi műszerek (csipeszek, ollók, érfogók) | - |  |
| Ekg. tartozékok |  | Ekg. gép tartozékai |
| Fénymásoló | 1db |  |
| Klíma | 1 db | épületben kiépítve |